การเล่นกล้ามหลังผ่าตัดเอาเหล็กดามแขนออก สามารถเล่นได้หลังจากเอาออกแล้วกี่เดือนครับถึงจะปลอดภัย
สวัสดีค่ะ กระดูกหักคือภาวะที่กระดูกได้รับแรงกระแทกมากเกินไป ส่งผลให้กระดูกไม่สามารถรองรับน้ำหนักจากแรงดังกล่าวได้ และเกิดหัก ก่อให้เกิดอาการปวด เสื่อมสมรรถภาพในการทำงาน รวมทั้งมีเลือดออกและได้รับบาดเจ็บบริเวณรอบกระดูกที่ได้รับแรงกระแทกการรักษานั้นขึ้นกับว่ามีการหักหรือเคลื่อนมากน้อยแค่ไหน ถ้าหักและเคลื่อนมาก แพทย์อาจทำการผ่าตัดและใช้เหล็กดามไว้ให้เข้าที่ แต่ถ้าหักและเคลื่อนน้อยอาจใช้การดามภายนอก ในกรณีนี้หลังจากที่ผ่าตัดและใช้เหล็กดามให้เข้าที่แล้ว ควรหลีกเลี่ยงการยกของหนักที่แขนข้างนั้นๆ กระดูกแขนที่หักจะใช้เวลาประมาณ 1-3 เดือนจึงจะเริ่มสมานกัน โดยแพทย์ผู้รักษาจะทำเอ็กซเรย์ติดตามเป็นระยะหากดามเหล็กและสามารถเอาออกได้แล้ว แสดงว่ากระดูกน่าจะเริ่มสมานกันในระดับหนึ่ง แต่อย่างไรก็ตามแนะนำหลีกเลี่ยงการออกกำลังกายหรือกของหนักไปก่อนอีกอย่างน้อย 4-6 อาทิตย์หรือนานกว่านั้น แนะนำปรึกษาแพทย์ผู้ดูแลอีกครั้งค่ะ